‘n Ondersoek na die tegnologiese-pedagogiese-en-inhoudkennis waartoe die Arend-toep toegang verleen – Dr. Christa van Staden
Gepubliseer op 03/09/2019 05/09/2019 by Dr Christa van Staden
So dankbaar dat hierdie artikel deur die proses is en so pas aanlyn gepubliseer is.
Die Arend-toep is in Mei 2018 ontwerp en ontwikkel om toegang tot die webgebaseerde Arend, ’n aanlynleeromgewing vir onderwysers, te verbeter. Die doel van hierdie gelyktydiggeneste-gemengdemetodes-navorsing was om die gedeelde kennisbasis wat in Arend geskep word te ondersoek om die waarde van die Arend-toep te bepaal en aanbevelings vir die verbetering van praktyk te maak. Daar is bevind dat die Arend-toep toegang verleen tot ’n kennisbasis waarin al die komponente van tegnologiese-pedagogiese-en-inhoudkennis (TPEIK) geskep en gedeel word. Die e-praktyknetwerke wat rondom plasings ontstaan het terwyl die onderwysers oor probleme in ’n gedeelde praktyk gesels het, het tot die ontwikkeling van gevorderde komponente van TPEIK bygedra. ’n Klein persentasie van die onderwysers het aktief aan Arend deelgeneem, terwyl die meerderheid van die onderwysers passief saamgeleer het. Daar word aanbeveel dat ondersoek ingestel word na waarom onderwysers nie aan die gesprekke deelneem nie, omdat geen voorbeelde van ’n gebrek aan netiket geïdentifiseer kon word nie. Daar word ook aanbeveel dat onderwysers aangemoedig word om aanlynleeromgewings soos Arend en die Arend-toep te gebruik om aktief aan gesprekke deel te neem, omdat hierdie navorsing toon dat verskeie van die gevorderde komponente van TPEIK tydens aktiewe deelname geskep word.
Kernwoorde: aanlynleeromgewings; Arend; Arend-toep; deurlopende professionele ontwikkeling; elektroniese toepassings; netnografie; tegnologiese-pedagogiese-en inhoudkennis (TPEIK)
Kliek hier om onderhoud op LitNet te lees.
Tagged Opsommings van navorsing
Vorige bydrae So amper is ons laat vir ons vlug
Volgende bydrae Om ‘n huishulp te hê, of nie …